**H O T Ă R Â R E A NR. 59**

**din 27 aprilie 2017**

**privind aprobarea adoptării Regulamentului de organizare, administrare, exploatare și funcționare a Parcului Balnear Toroc**

**Consiliul local al Municipiului Dej,** întrunit în **ședința ordinară**  din data 27 aprilie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 8.147 din data de 12 aprilie 2017, al Serviciului de activități autofinanțate din cadrul Primăriei Municipiului Dej, prin care se propune spre aprobare **adoptarea Regulamentului de organizare, administrare, exploatare și funcționare a Parcului Balnear Toroc,** proiect avizat favorabil în ședința de lucru a Comisiei economice din data de 27 aprilie 2017;

Ținând cont de Hotărârea de Consiliu Local al Municipiului Dej Nr. 40 din data de 22 aprilie 2010 privind înființarea Bazei de Agrement Toroc;

Avizele Comisiilor de Specialitate ale Consiliului Local Dej;

Potrivit prevederilor art. 30 din Legea Nr. 273/2006 privind finanțele publice locale;

În temeiul prevederilor art. 36, alin. (2), lit. b) și alin. (4) coroborate cu art. 45, alin. (2) și art. 115, alin. (1), lit. b) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** Regulamentul de organizare, administrare, exploatare și funcționare a Parcului balnear Toroc ,anexa 1 la prezenta hotărâre.

**Art. 2**. **Aprobă** tarifele propuse conform Anexei Nr. 2 care face parte integrantă din prezenta hotărâre.

**Art. 3.** Cu ducerea la îndeplinire a prevederilor prezentei hotărâri se încredințează Serviciul Activități Autofinanțate Parc Balnear Toroc, Serviciul Buget Contabilitate din cadrul Primăriei Municipiului Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 17**

**Nr. voturi împotrivă -**

**Abţineri - 2 Contrasemnează,**

**Secretar**

**Jr. Pop Cristina**